*„Knjige su pčele koje nose životni pelud od jednog do drugog uma“*

*James Rusell Lowell*


*O čitanju…*

*Čitanje je put u nepoznato, magija riječi koja nas kada uronimo u nju potiče da se prepustimo zanosu koji donosi uzbuđenje čitanja.*

*I zato zgrabite knjigu, istražite, prihvatite izazov nepoznatog, pročitajte i tada ćete biti spremni otkriti potpuno nove svjetove u vama i izvan vas!*


*Vaša knjižničarka*

***Međunarodni dan učitelja - 5. listopada***



*Međunarodni Dan učitelja obilježili smo izradom prigodnog panoa. Zajedno s učenicima osvijestili smo važnost učiteljske profesije, nekada i sad. Prisjećajući se vremena kada su naši djedovi i bake pisali kredom na pločicama od škriljevca, evocirali smo bogatu prošlost hrvatskog školstva, od prvog pravopisa do gramatike.*

„Pravi učitelj dodiruje srce i rasvjetljuje um!“



***Dan neovisnosti Republike Hrvatske – 8. listopada***

*8.10. 2017. održana je radionica u knjižnici povodom Dana neovisnosti. U radionici su sudjelovali učenici 2.c razreda: Jakov Marović, Božena Pudar, Ivana Topić i Petra Bašić. Učenici su u obliku svitka izradili kopiju Odluke sabora Republike Hrvatske o raskidu svih državno-pravnih veza sa SFRJ.*

*Bila je to prilika da se svi prisjetimo dana kada se stvarala naša država.*



***Međunarodni mjesec školskih knjižnica 15.10. i 15.11. i Dan hrvatskih knjižnica 11.11.***



*Naša škola sudjelovala je u Međunarodnom projektu razmjene straničnika pod naslovom* ***Povezivanje zajednica i kultura,*** *koja se temelji na učenju bez granica, razmjeni iskustava, nacionalnih različitosti i kulturnog identiteta.*

*U projektu su sudjelovali učenici 1.b, 1.e, 2.b i 3.c razreda zajedno s profesoricama hrvatskoga jezika Suzanom Ković i Ivanom Čotom, profesoricom engleskoga jezika Vinom Jerković, profesoricom ekonomske grupe predmeta Jasenkom Rašetinom i Margaretom Glavurtić, stručnom suradnicom – knjižničarkom.*

*U radionicama u knjižnici izradili smo 25 straničnika na temu* ***Baština grada Splita.*** *Škola partner s kojom smo izmijenili straničnike bila je osnovna škola iz Seie – Portugal.*

*Cilj nam je bio prikazati kulturne znamenitosti grada, povijesnu i kulturnu baštinu, znamenite ličnosti grada Splita, tradicionalnu splitsku nošnju.*

*Naši učenici istraživali su povijest rodnoga grada iz različitih izvora u knjižnici.*

*Posjetili smo Muzej grada Splita i sudjelovali u radionici izrade starog kovanog splitskog novca. Također smo i izradili PPT prezentaciju na engleskom jeziku, „Upoznaj i dodirni Split“.*

***Ovako je sve počelo, gomila slikovnog materijala i puno volje, mašte, rada i druženja…***



***Tako je nastala naša bogata zbirka straničnika, koje su učenici uz pomoć svojih mentora dekorirali, preveli na engleski jezik i poslali školi u Seii - Portugal***



***Učenici s mentoricom prof. Suzanom Ković izrađuju kovani novac iz gipsanih kalupa u Muzeju grada Splita***



***U atriju Papaličeve palače, sudionici projekta s mentoricom***


***Margaretom Glavurtić, dipl. knjižničarkom***

***Dan sjećanja na Vukovar – 18.11.***



*I ove su se godine učenici i nastavnici naše škole prisjetili branitelja i svih onih koji su pali za Vukovar, za našu Hrvatsku.*

*Učenici II.a razreda: Lena Peruzović, Stipe Vukman, Jelena Jukić i Vanna Piccini sudjelovali su u radionici u knjižnici* ***„Sjećanja ne može pobijediti vrijeme – u spomen na naše heroje“*** *i izradi školskih panoa u auli škole.*




***Iz priče o ratniku…***

*„Što će nekome moj grad, osim meni i mojim sugrađanima i Hrvatskoj? Uvijek se znalo da ne možeš biti ono što nisi. Tako je i s gradovima. Tako je i sa zemljom. Braneći tu ideju stoje ljudi, divovi hrvatske hrabrosti, i nikako da objasne onima iz drugog dvorišta da je vrijeme ratova na izmaku. Zar to nisu shvatili noseći školsku torbu i ljubeći se po parkovima, u sumračje? Uzalud su nosili moje ime i imena mojih sugrađana u njedrima, jer ovaj rat su izgubili, ako ne prije, a ono prljajući ruke i obraz nastojeći uzeti ono što nije njihovo. Ne mogu prihvatiti nepoštenje, a ni mrak koji mi unose u svjetlost.“*

*Siniša Glavašević*

***Božić u školi***



*„Morao bi netko doći da nam donese svjetla, da nam pokaže kako život može biti bogat. Morao bi netko doći da nas pozove imenom, da u masi svijeta ne budemo brojevi, nego da spoznamo svoju vrijednost.*

*Morao bi doći netko tko nas voli i ne boji se naše praznine. Morao bi nas naći netko tko nas gleda očima nade.“*

*G. Kiefel*



*Radionica u knjižnici izrade božićnih čestitki namijenih humanitarnoj prodaji udruge „Most“ na štandu Komercijalno-trgovačke škole*



*I ove godine učenici su uporabom salvetne tehnike izradili i bogato*

*ukrasili božićne čestitke u čitaonici knjižnice.*

*Uz malo truda i puno dobre volje učenika 3. b Petre Laušić i Ivana Radanovića, nastale su prave umjetničke kreacije.*

***Čarolija pod maskama…***



*Obuci staru krinolinu,*

*i prebaci bijeli šal,*

*ja ću svirat violinu,*

*i bit će maskenbal…*

*JESTE LI ZNALI…*

Riječ poklade dolazi od riječi klasti ili maskirati, prerušavati se, a naziv fašnik dolazi od naziva za pokladni utorak koji su u starom Zagrebu nazivali „fašenk“.

U 9. stoljeću, u vrijeme Grgura I. Velikog, propisana je crkvena mjera koja predviđa da se u ponedjeljak i utorak, uoči Čiste srijede ili Pepelnice, posti.

Nedjelja koja je predhodila Pepelnici nazvana je na latinskom dominica carnis privii ili bezmesna nedjelja.

Narod ju je pojednostavljeno nazvao karneval ili, u prijevodu mesopust, bezmesje.

Nakon nekoliko stoljeća, negdje u 15. stoljeću, post je u najširim krugovima zamijenjen suprotnim običajima – jakom hranom, zabavom, pićem i maskiranjem pod kojim je sve dopušteno.

Tako su nastala karnevalska veselja i poklade.



***Zbornica pod maskama…***



***Uz Međunarodni dan žena…***




*Za Međunarodni dan žena naša je*

*zbornica bila prekrivena ružama…*

*„Kad ne bi bilo žena dijamant bi bio običan kamen.“*

*Victor Hugo*



*Svake se godine u našoj školi svečano obilježava Međunarodni dan žena, raznim radionicama u knjižnici i prigodnom izradom panoa u auli škole.*

*8. ožujka službeno je postao svjetski dan žena 1975. godine kada su ga Ujedinjeni narodi proglasili Međunarodnim danom žena.*

*I ove godine su učenice 3.b razreda Lucija Ćukušić i Luna Bečić uz pomoć školske knjižničarke Margarete Glavurtić dekorirale pano u auli škole, prisjećajući se položaja i uloge žene u ne tako davnoj povijesti.*

***Poruka svim ženama***

***„Žene su oduvijek imale značajnu društvenu ulogu u zbližavanju ljudi, porodica i društava. Uvijek je njihov zadatak bio da sljedećim generacijama prenesu vrijednosti kao što su strpljivost i tolerantnost…“***

***Kraljica Rania od Jordana***